Kokoomukseen yhdistetty absurdi #liimapuolue-hashtag lähti trendaamaan Twitterissä.

Kuvakaappaus Suvi Auvisen twiitistä.

Kokoomuksella on edessä ehkä vuoden tärkein viikonloppu: puoluekokous. Lappeenrannassa järjestettävässä puoluekokouksessa kokoomus valitsee itselleen puheenjohtajaksi joko Alexander Stubbin, Petteri Orvon tai Elina Lepomäen.

Valtiovarainministeri Stubb on kokoomuksen istuva puheenjohtaja, jota Orpo ja Lepomäki yrittävät haastaa puoluekokouksessa.

Näin jännittävä asetelma ei tietenkään jää huomaamatta Twitter-trolleilta. Torstai-iltana Twitterissä alkoi trendata kummalliselta kuulostava hashtag #liimapuolue, jonka alta löytyi puoluekokoukseen liittyviä twiittejä – tosin hieman oudolla poliittisella sivumaulla höystettyinä.

Ensimmäisten liimapuolue-twiittien takana oli @Kokoomus2016-niminen Twitter-tili, joka ei ole kokoomuksen virallinen tili. Tili kuitenkin näyttää hyvin viralliselta, ja sinne on twiitattu myös oikeita uutisia ja tunnelmia alkavasta puoluekokouksesta.

Absurdi hashtag lähti leviämään nopeasti Twitterissä, ja moni käyttäjä ilmeisesti piti hashtagia oikeasti kokoomuksen valintana puoluekokousviestintään. Tai ainakin halusi irrottella ajatuksella:

Skip Twitter post

Skip Twitter post

Kokoomus on ehdottomasti optimistisin porukka, sitä ei voi kieltää. Älyttömyyttä älyttömyyden perään jatkuvasti epäonnistuen #liimapuolue — ᴊᴀʀɪ ʜɪʀᴠɪᴇʟäɪɴ 🚮 (@Hirvielain) June 9, 2016

Skip Twitter post

Kun #liimapuolue oli noussut torstai-iltana Twitterin suosituimpien hashtagien joukkoon, virallinen kokoomus puuttui peliin ja ilmoitti, että @Kokoomus2016 tai liimapuolue eivät ole puoluekokouksesta lähtöisin.

Skip Twitter post

Hoi Suomi ja Lappeenranta! Puoluekokouksessa käytetään simppelisti #kokoomus-tunnistetta. @kokoomus2016-tili ei ole meikäläisten viestintää. — Kokoomus (@kokoomus) June 9, 2016

Kyseessä ei ole ensimmäinen kerta, kun puolue kokee Twitter-trollausta. Puheenjohtaja Alexander Stubb lanseerasi aiemmin keväällä puheenjohtajakampanjaansa hashtagin #yhdessäpuolue – trollaaminenhan siitäkin alkoi. Myös YleX kirjoitti aiheesta.

Liimapuolue-hashtagin aloittanut Kokoomus2016-tili on tosin itse kiistänyt, että #liimapuolue-twiiteissä olisi kyse trollaamisesta.

Hyvää puoluekokousta liimapuolueelle, valitkaa hyvä puheenjohtaja! YleX toivottaa sujuvaa puoluekokousta ja hyviä hashtageja myös keskustalle, RKP:lle ja vasemmistoliitolle, jotka kaikki kokoustavat niin ikään tänä viikonloppuna.

Lue myös:

Kun some-kampanja menee pieleen: trollit kaappasivat Alexander Stubbin hashtagin